《忆洛》
宋代·王无咎

苍苍云树满关河，百战中原涕泪多。伊阙时通春草梦，平湖乍听采菱歌。

天心厌乱亡荧惑，人意还家眷薜萝。八月潮来江海动，孤舟高卧有渔蓑。

作者简介：（1024—1069）建昌南城人，字补之。仁宗嘉祐进士，为江都尉、卫真主簿、天台令，弃而从王安石游。好书力学，所在学者归之。安石荐以为国子直讲，命未下而卒。有《论语解》及文集。